Carl Spitzweg

235px|thumb|«Portrettmaleren» (1860)
Carl Spitzweg (født 5. februar 1808, død 23. september 1885) var en tysk maler og dikter fra romantikken. Han regnes som en av de viktigste kunstnerne fra Biedermeierepoken. Han malte landskaper og figurbilder og ble særlig kjent for sine humørfylte og idylliske sjangerscener fra det småborgerlige liv.

Han ble født i Unterpfaffenhofen som den andre av Franziskas og Simon Spitzwegs tre sønner. Faren, en velstående kjøpmann, var behjelpelig med å utdanne Carl som farmasøyt på universitetet i München. Etter et sykdomsavbrekk, begynte han å male. Spitzweg var selvlært som kunstner, og kopierte verk av flamske mestere. Han bidro med sitt første arbeid i satiriske tidsskrifter som Fliegende Blätter. En rekke av hans tegninger for dette bladet ble utgitt i Spiessbürger und Käuze zum Lachen (1913) og andre samlinger. Da han mottok arv i 1833, viet han seg til maleriet alene.

Senere besøkte Spitzweg europeiske kunstsentre. Han studerte arbeidene til ulike kunstnere, og raffinerte teknikk og stil. Han besøkte Praha, Venezia, Paris, London og Belgia. De senere maleriene og tegningene er ofte humoristiske. Mange av maleriene skildrer sterkt karakteriserte eksentrikere, for eksempel Bokormen (1850) og Hypokonderen (omkring 1865 i Neue Pinakothek i München).

Spitzwegs malerier inspirerte musikalkomedien Das kleine Hofkonzert av Edmund Nick. Han er gravlagt i Alter Südfriedhof i München.

 Malerier 

 Askeonsdag
 Bokormen
 Serenade

 Referanser 

Kategori:Tyske malere
Kategori:Landskapsmalere
Kategori:Tyske lyrikere
Kategori:Personer fra Landkreis Fürstenfeldbruck
Kategori:Fødsler i 1808
Kategori:Dødsfall i 1885